**Aiškinamasis raštas**

**PRIE SPRENDIMO PROJEKTO** „**DĖL KLAIPĖDOS MIESTO SAVIVALDYBĖS PAPLŪDIMIŲ IR JŲ MAUDYKLŲ ĮRENGIMO, NAUDOJIMO IR ELGESIO JUOSE TAISYKLIŲ PATVIRTINIMO“**

**1. Sprendimo projekto esmė, tikslai ir uždaviniai.**

Šiuo sprendimu siekiama patvirtinti Klaipėdos miesto savivaldybės paplūdimių ir jų maudyklų įrengimo, naudojimo ir elgesio juose taisykles, kuriomis nustatoma paplūdimių ir jų maudyklų įrengimo, naudojimo ir elgesio juose tvarka, įskaitant tai, ar leidžiama į juos vesti gyvūnus, ar juose yra vyrų, moterų, nudistų zonos ir kaip jos žymimos. Taisyklėse įvedami aktualūs apibrėžimus ir numatyti draudimai.

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos vietos savivaldos įstatymo 16 straipsnio 2 dalies 36 punktu savivaldybės Tarybos kompetencijai priskirta tvirtinti taisykles, už kurių pažeidimą atsiranda administracinė atsakomybė, ir kitas taisykles.

Sprendimo projektas „Dėl Klaipėdos miesto savivaldybės paplūdimių ir jų maudyklų įrengimo, naudojimo ir elgesio juose taisyklių patvirtinimo“ parengtas vadovaujantis Lietuvos Respublikos sveikatos apsaugos ministro 2018 m. sausio 23 d. įsakymu Nr. V-76 patvirtinta Lietuvos higienos norma HN 92:2018 „Paplūdimiai ir jų maudyklų vandens kokybė“ (įsigalioja 2018-05-01).

**3. Kokių rezultatų laukiama.**

Patvirtinus Taisykles, bus nustatyti terminai ir apibrėžimai, aiškiai suformuluotos paplūdimių ir jų maudyklų įrengimo ir elgesio juose taisyklės bei draudimai.

**4. Sprendimo projekto rengimo metu gauti specialistų vertinimai.**

Geri.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Papildomų lėšų nereikės.

**7. Galimos teigiamos ir neigiamos sprendimo priėmimo pasekmės.**

Teigiamos pasekmės:

Nustatoma paplūdimių ir jų maudyklų įrengimo, naudojimo ir elgesio juose tvarka. Nustatomos priemonės, kurių imamasi maudyklų vandens atžvilgiu: maudyklų vandens stebėsena, maudyklų stebėsenos kalendorinio grafiko sudarymas, visuomenės informavimas. Įrengti paplūdimiai, į kuriuos leista vestis gyvūnus.

**8. Numatomo teisinio reguliavimo poveikio vertinimas.**

Patvirtinus taisykles, mūsų manymu, nėra jokio poveikio to teisinio reguliavimo sričiai, asmenims ar jų grupėms, kuriems taikomas numatomas teisinis reguliavimas. Savivaldybės ekonomikai, finansams, socialinei aplinkai, viešajam administravimui, teisinei sistemai, kriminogeninei situacijai poveikio nėra. Paplūdimiai kasmet eksploatuojami vadovaujantis higienos norma „Paplūdimiai ir jų maudyklų vandens kokybė“.

Miesto tvarkymo skyriaus vedėja Irena Šakalienė

.